มื้อหวานๆ ในช่วงบ่าย เริ่มมองหาร้านบิงซูและขนมกัน สุดท้ายก็ต้องมาจบที่ร้านนี่แหละ เชคอินทีเดียว มีครบตามที่ต้องการ 

[ที่ตั้งและบรรยากาศ] ร้านนี้ตั้งอยู่ตรงถนนธรรมนูญวิถี ใกล้กับผับ Zound ภายในร้านหลังจากมีการปรับปรุงเพื่อรองรับลูกค้าดูค่อนข้างแออัดไปสักหน่อย 

ร้านเปิด 11.30 - 21.00 น. สำหรับสมาชิกวงในกดรับโค้ด ลด 10% 

เมนูที่สั่ง 
1. Mango Bingsu (179 บาท) รอบนี้จัดมาดูน่าทานดี ปริมาณยังคงคับถ้วยเหมือนเดิม น้ำแข็งเกล็ดนมรสไม่หวานจัดจนเกินไป เนื้อฟูๆ เนียนละเอียดดี ทอปปิ้งด้วยไอศกรีมโยเกิร์ตรสหวานอมเปรี้ยวอร่อย เพิ่มความหวานมันด้วยการราดซอสนมลงไป .... ฟินที่สุด เนื้อมะม่วงฉ่ำดี รสชาติหวานบ้าง จืดบ้าง แต่หอมกลิ่นมะม่วงดี  ฟินกว่ารอบที่แล้วเยอะเลย 
2. Blueberry Cheese Waffle (129 บาท) วาฟเฟิลกรอบนอกนุ่มใน ห๊อมม หอมม เสิร์ฟมาแบบยังอุ่นๆ กับครีมชีส ข้นมัน หอมกลิ่นนม ตัดด้วยรสหวานอมเปรี้ยว ของบลูเบอร์รี่ซอส ทานคู่กับไอศกรีม และวิปปิ้งครีม มันอร่อยลงตัวมากๆ กับเมนูนี้.. โดนใจเลยครับ 

โดยรวมโดนใจสายหวานสิครับสำหรับสองเมนูนี้ รอบนี้ลูกค้าไม่เยอะ เลยใช้เวลารอไม่นาน พนักงานก็บริการดีเหมือนเคย แถมมีส่วนลด 10% จากโค้ดของวงในอีก คุ้ม !!! เอาเป็นว่ายังคงฟาดให้ 4 ดาวเหมือนเดิมครับ  
